[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.11.2006

COM(2006) 718 endelig

2004/0001 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM TJENESTEYDELSER I DET INDRE MARKED

MED ÆNDRING AF KOMMISSIONENS FORSLAGi henhold til EF-traktatens artikel 250, stk. 2

2004/0001 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM TJENESTEYDELSER I DET INDRE MARKED

(EØS-relevant tekst)

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets tre ændringsforslag.

2. SAGSFORLØB:

Forslaget (dokument KOM(2004)2 endelig – 2004/0001(COD) fremsendt til Europa-Parlamentet og Rådet den: | 6.2.2004 |

Udtalelse vedtaget af Det Europæiske Økonomiske og Sociale Udvalg den: | 9.2.2005 |

Udtalelse vedtaget af Regionsudvalget den: | 29.9.2004 |

Udtalelse vedtaget af Europa-Parlamentet (førstebehandling) den: | 16.2.2006 |

Ændret forslag fremsendt den: | 6.4.2006 |

Fælles holdning fastlagt med kvalificeret flertal den: | 24.7.2006 |

Udtalelse vedtaget af Europa-Parlamentet (andenbehandling) den: | 15.11.2006 |

3. FORMÅLET MED KOMMISSIONENS FORSLAG

Kommissionens forslag har til formål:

- at forbedre grundlaget for økonomisk vækst og beskæftigelse i EU

- at nå frem til et ægte indre marked for tjenesteydelser ved at fjerne lovgivningsmæssige og administrative hindringer for udviklingen af servicevirksomhed

- at styrke forbrugernes rettigheder som brugere af tjenesteydelser

- at fastlægge retligt bindende forpligtelser til et effektivt administrativt samarbejde mellem medlemsstaterne.

4. KOMMISSIONENS UDTALELSE OM EUROPA PARLAMENTETS ÆNDRINGSFORSLAG

Under andenbehandlingen vedtog Parlamentet tre ændringsforslag til Rådets fælles holdning. De ændrer visse forhold vedrørende udvalgsprocedurerne i teksten uden at berøre selve indholdet og principperne i den fælles holdning og Kommissionens ændrede forslag. Efter kontakter med de andre institutioner kan Kommissionen acceptere alle de tre ændringsforslag .

Det drejer sig som følgende:

Ændringsforslag 40 - artikel 23, stk. 4: Erhvervsansvarsforsikring og garantier

Ved en henvisning til artikel 40, stk. 2a, fastsætter dette ændringsforslag, at forskriftsproceduren med kontrol bruges i stedet for forskriftsproceduren til at fastsætte fælles kriterier for, hvad det indebærer, at erhvervsansvarsforsikring eller garanti er passende i forhold til risikoens art og omfang.

Ændringsforslag 41 - artikel 36: Gennemførelsesbestemmelser

Ved en henvisning til artikel 40, stk. 2a, fastsætter dette ændringsforslag, at forskriftsproceduren med kontrol bruges i stedet for forskriftsproceduren til at specificere, hvilke tidsfrister medlemsstaterne skal overholde i visse tilfælde af administrativt samarbejde.

Ændringsforslag 42 - artikel 40, stk. 2a: Udvalgsprocedurer

Ændringsforslaget tilføjer forskriftsproceduren med kontrol ved siden af forskriftsproceduren og er i kraft af henvisningerne fra artikel 23, stk. 4, og artikel 36 grundlag for indførelsen af forskriftsproceduren med kontrol i disse artikler.

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.